b'\n_START_ARTICLE_\nAugust Nielsen (orgelbygger)\n_START_PARAGRAPH_\nAugust Nielsen (f\xc3\xb8dt 25. september 1842 i Christiania, d\xc3\xb8d 2. juni 1885 samme sted) var ved siden av Claus Jensen Norges fremste orgelbygger p\xc3\xa5 1800-tallet._NEWLINE_Han etablerte orgelfabrikken August Nilsen i Oslo i 1876, og etter hans d\xc3\xb8d overtok enken Petrine Nielsen. Selskapet skiftet s\xc3\xa5 eiere og fikk navnet Olsen & J\xc3\xb8rgensen, senere J.H. J\xc3\xb8rgensens orgelfabrikk._NEWLINE_August Nielsen innf\xc3\xb8rte moderne, fabrikkmessig produksjon av kirkeorgler i Norge. I en tid med stor kirkebygging fikk firmaet i l\xc3\xb8pet av kort tid en sv\xc3\xa6rt stor produksjon. Blant de st\xc3\xb8rre instrumentene firmaet leverte var til Kristiansand domkirke, Oslo domkirke (nedmontert p\xc3\xa5 1930-tallet og delvis flyttet til Frogner kirke i Oslo), Hamar domkirke (flyttet til Tolga kirke),Uranienborg kirke (utskiftet i 2009, Trefoldighetskirken, Arendal (utskiftet og delvis gjenbrukt i 2010, Grimstad kirke (st\xc3\xa5r fortsatt i kirken, men i uspillbar stand) m.fl. I tillegg kom et h\xc3\xb8yt antall mindre instrumenter til en rekke kirker p\xc3\xa5 landet. Flere er fortsatt i bruk eller blitt bevart, i noen tilfeller nedmontert og lagret._NEWLINE_Nielsen samarbeidet med Ludvig Mathias Lindeman, blant annet p\xc3\xa5 orglene til Kristiansand domkirke og Urianienborg og Vor Frelsers kirke i Oslo.'